stanford-oval/wikipedia huggingface dataset:
קאל פן
ביוגרפיה

קאלפן סורש מודי נולד בעיירה מונטקלייר (אנ'), ניו ג'רזי שבארצות הברית לזוג מהגרים הודים ממוצא גוג'ראטי. אימו, אסמיטה, עובדת כמבקרת בשמים עבור חברת בישום, ואביו סורש מודי, הוא מהנדס. בעבר ציין כי סיפורים על הוריו הצועדים יחד עם מהאטמה גנדי למען עצמאותה של הודו השפיעו רבות על התעניינותו בפוליטיקה.
פן למד בחטיבת הביניים מרלבורו (אנ') בעיירה מרלבורו (אנ'), ניו ג'רזי, שם ניגן בסקסופון בריטון בלהקת הג'אז של בית הספר. בשנתו הראשונה בתיכון, הוא למד באקדמיה לאמנויות יפות ואמנויות הבמה בבית הספר התיכון האוול (אנ'), ולאחר מכן עבר לבית הספר התיכון פריהולד (אנ'). הוא היה פעיל בהפקות התיאטרון של בית הספר והתחרה בקבוצת הנאומים והדיונים שלה. לאחר מכן למד לתואר ראשון באוניברסיטת קליפורניה בלוס אנג'לס, שם עשה התמחות כפולה בקולנוע ובסוציולוגיה, וסיים את לימודיו בשנת 2000.
פן סיפר כי הוא הגיע לבחור בשם המשחק שלו, קאל פן, מתוך שעשוע: "כמעט בתור בדיחה כדי להוכיח לחברים כי הם טועים, ובאופן חלקי בניסיון לראות אם מה שאמרו לי אכן יעבוד (ששמות אנגליים יותר יקרצו לתעשייה הנשלטת בידי לבנים), החלטתי לרשום 'קאל פן' על קורות החיים והתמונות שלי". בתגובה, כמות האודישנים בהם הוא נקרא חזרה עלתה ב-50 אחוז. עם זאת, הוא מציין שהוא מעדיף כי יקראו לו בשם לידתו, ואילו בשם "קאל פן" הוא משתמש לצורכי עסקים בלבד.
קריירה

קאל פן ידוע בשל תפקידיו בדמותו של ד"ר לורנס קוטנר בתוכנית הטלוויזיה "האוס", ובדמותו של קומר פאטל בסדרת הקומדיות "הרולד וקומר". פן ידוע גם בשל הופעתו בסרט עטור השבחים "עניין של שם", ב-2007 הוא שיחק בעונה השישית של הסדרה "24" בתור מוסלמי בשם אחמד.
ב־8 באפריל 2009, הוכרז כי פן יצטרף לממשל אובמה בתור מנהל שותף במחלקת יחסי הציבור של הבית הלבן. בשל סיבה זו התחייב כי דמותו כלורנס קוטנר תורד מסדרת הטלוויזיה "האוס". פן החליט לעשות הפוגה מתפקידו בבית הלבן ב-1 ביוני 2010, לצורך חזרה לקריירת המשחק שלו, בזמנה הוא הצטלם לסרט השלישי בסדרת סרטי "הרולד וקומר" - "הרולד וקומר 3: חוגגים את חג המולד". ביולי 2011 סיים את תפקידו בבית הלבן.
ב-2011 הצטרף לעונה השביעית של הסיטקום "איך פגשתי את אמא" בדמותו של קווין, וחזר לגלם את קומר בסרט השלישי בסדרה "הרולד וקומר 3: חוגגים את חג המולד" לצד ג'ון צ'ו.
בשנת 2016 החל לגלם את תפקיד דובר הבית הלבן סת' רייט בסדרה "השורד המיועד" של רשת ABC, תפקיד אותו הכיר מסביבת ניסיון חייו מלפני כן.
חיים אישיים

ב-2017 פן ניצח בתוכנית המציאות הקולינרית "MasterChef Celebrity Showdown" והחליט לתרום את כספי הזכייה על סך 25 אלף דולר ל-UNRWA, גוף של האו"ם שמסייע לפליטים הפלסטינים.
באוקטובר 2021, בזמן שקידם את ספר הזיכרונות שלו, "You Can't Be Serious", פן יצא מהארון וחשף את אירוסיו לג'וש, בן-זוגו מזה כ-11 שנים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | Freshman | אג'אי |  |
| 2001 | American Desi | אג'אי פאנדאיה |  |
| 2002 | Hector | קנדל קנינגהם |  |
| 2002 | יחצ"ן המסיבות | טאג' מהאל |  |
| 2002 | Badger | סאנג'י |  |
| 2003 | Cosmopolitan | הארוס של ואנדאנה |  |
| 2003 | אהבה בתשלומים | קנת' וורמן |  |
| 2003 | המבוקשים של מליבו | חאדג'י |  |
| 2003 | Dude, Where's the Party? | מוהאן "מו" באקשי |  |
| 2004 | הרולד וקומר משתוללים באמריקה | קומר פאטל |  |
| 2004 | Ball & Chain | בובי |  |
| 2005 | Dancing in Twilight | סם |  |
| 2005 | המסכה חוזרת | ג'ורג' |  |
| 2005 | הכי דומה לאהבה | ג'יטר |  |
| 2005 | Sueño | ראג' |  |
| 2006 | להסתדר בחיים ולהישאר נשוי | אלן פיינברג |  |
| 2006 | Bachelor Party Vegas | זי-בוב |  |
| 2006 | עניין של שם (אנ') | גוגול |  |
| 2006 | סופרמן חוזר | סטנפורד |  |
| 2006 | להאיר את השכונה | אמיט סעיד |  |
| 2006 | יחצ"ן המסיבות 2: עלייתו של טאג' | טאג' מהאל |  |
| 2007 | גדול מהסרטים | אדוארד פרברצקי |  |
| 2008 | הרולד וקומר בורחים ממפרץ גואנטנמו | קומר פאטל |  |
| 2011 | הרולד וקומר חוגגים את חג המולד | קומר פאטל |  |
| 2013 | Dementamania | כריסטיאן ואן בורדן |  |
| 2014 | Bhopal: A Prayer for Rain | מוטוואני |  |
| 2014 | The Sisterhood of Night | גורדי גאמביר |  |
| 2015 | The Girl in the Photographs | פיטר האמינגס |  |
| 2016 | Better Off Single | ברייס |  |
| 2017 | Speech & Debate | ג'יימס |  |
| 2017 | בלשי אל. איי. | ראג'יש |  |
| 2017 | טיסה לשלושה | אנוג' |  |
| 2018 | The Ashram | ניטין |  |
| 2021 | Untitled Horror Movie | מארק |  |
| 2022 | סמייל | דוקטור מורגן דסאי |  |
| TBA | Jodie | סאנדיפ | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | באפי ציידת הערפדים | האנט | פרק: "Beer Bad" |
| 2000 | סברינה המכשפה הצעירה | פראג'יב | פרק: "You Can't Twin" |
| 2000 | ספין סיטי | באדי | פרק: "The Spanish Prisoner" |
| 2001 | אנג'ל | פז בוי | פרק: "That Vision Thing" |
| 2001 | ER | נאראג'אן | פרק: "The Longer You Stay" |
| 2001 | NYPD Blue | סולומון אל-ראמאי | פרק: "Baby Love" |
| 2001 | סוכנות הביון (אנ') | מאליק | פרק: "Rules of the Game" |
| 2003 | All About the Andersons | דינש | פרק: "Pilot" |
| 2003 | מרוץ לאתמול | סטיבן | פרק: "Haunted" |
| 2003 | The Lonely Island | פרד | פרק: "Regarding Andy" |
| 2004 | Homeland Security | הריסון | סרט טלוויזיה של NBC |
| 2007 | חוק וסדר: מדור מיוחד | הנרי צ'אנור | פרק: "Outsider" |
| 2007 | 24 | אחמד עמאר | 4 פרקים |
| 2007–2009, 2012 | האוס | לורנס קוטנר (אנ') | תפקיד ראשי (עונות 5-4) תפקיד אורח (עונה 8); 37 פרקים |
| 2011–2014 | איך פגשתי את אמא | קווין | 10 פרקים |
| 2013 | The Big Brain Theory | מנחה | שודר בערוץ דיסקברי 8 פרקים |
| 2013 | We Are Men | גיל ברטיס | 2 פרקים |
| 2015 | באטל קריק | פוֹנטנלה וייט | תפקיד ראשי; 13 פרקים |
| 2015 | The Big Picture with Kal Penn | מנחה | שודר בערוץ נשיונל ג'יאוגרפיק 12 פרקים |
| 2016 | הבחורה החדשה | טריפ | 2 פרקים |
| 2016 | סנג'אי וקרייג | גרג | דיבוב; פרק: "JJ and Greg" |
| 2016 | הולך לכל הרוחות | קלייד | תפקיד ראשי (עונה 3); 13 פרקים |
| 2016 | Above Average Productions | גארי לילנד | סדרת רשת; פרק: "Sex for Athletes: No Strings Attached" |
| 2016 | Mack & Moxy | אדמירל קאל | דיבוב; פרק: "Always Be Prepared" |
| 2016–2019 | השורד המיועד | סת' רייט | תפקיד ראשי (3 עונות): 53 פרקים |
| 2017 | Superhuman | מנחה | שעשועון בFox 8 פרקים |
| 2018–2021 | ננסי קלנסי - גברת מגונדרת | ראבי סינג | דיבוב; 3 פרקים |
| 2019 | המפץ הגדול | ד"ר קמפבל | 3 פרקים |
| 2019 | This Giant Beast That Is the Global Economy | מנחה | שודר באמזון פריים וידאו 8 פרקים |
| 2019 | Sunnyside | גארט מודי | תפקיד ראשי; 11 פרקים גם יוצר, תסריטאי מפיק בפועל  |
| 2020 | הרמזים של בלו ואתם! | עצמו | דיבוב; פרק: "Happy Birthday, Blue!" |
| 2020 | Helpsters | וואלי | דיבוב; פרק: "Basketball Brianna/Heart's Fish" |
| 2020 | Kal Penn Approves This Message | מנחה | שודר בערוץ Freeform 6 פרקים |
| 2020–2021 | זה פוני | פרד | דיבוב; 5 פרקים |
| 2020–2021 | מירה, בלשית מלכותית | מיקו | דיבוב; 53 פרקים |
| 2021 | קלריס | אמין גריגוריאן | תפקיד ראשי; 10 פרקים |
| 2021 | Money Hungry | מנחה | שודר בFood Network |
| 2021 | Hot Mess Holiday | עצמו | סרט טלוויזיה של קומדי סנטרל |
| 2022 | אימה אמריקאית: ניו יורק | מק מרזארה | 5 פרקים |
| 2022–הווה | סנטה במשרה חלקית – ההרפתקה ממשיכה | סיימון צ'וקסי | תפקיד ראשי; 6 פרקים  מועמד פרס אמי לתוכניות לילדים ולמשפחה לתפקיד המשנה הטוב ביותר בתוכנית לגיל הרך/ילדים/נוער |
| 2023 | סקוט פילגרים הולך על זה | עורך דין | דיבוב; פרק: "A League of Their Own" |
הערות שוליים

↑  "Kal Penn Wins 'MasterChef Celebrity Showdown', Prize Money to Support Palestinian Refugees through the UN". unrwa.org. United Nations Relief and Works Agency for Palestine Refugees in the Near East. 3 בינואר 2017. נבדק ב-14 במרץ 2018. {{cite web}}:  (עזרה)
| --- | --- |
בקרת זהויות :  PLWABN: 9811794995805606  BIBSYS: 11014424  BNE: XX1733193  BnF: cb157466589 (data)  CiNii: DA1833102X  GND: 1147029938  ISNI: 0000 0001 1450 2405  LCCN: nr2005001685  MusicBrainz: c5175f8a-141e-48ca-80ec-09ae6e717014  NARA: 187805958  NKC: pna2007370902  NLK: KAC2020O6987  NTA: 30596545X  SUDOC: 167810952  VIAF: 85112368   WorldCat (עם VIAF): 85112368
ג'יימס רנסון

| --- | --- |
אין תמונה חופשית
 לידה:  2 ביוני 1979 (בן 45) בולטימור, ארצות הברית 
 שם לידה:  James Finley Ransone III 
 מדינה:  ארצות הברית 
 תקופת הפעילות:  מ-2001 
 מקום לימודים:  Carver Center for Arts and Technology 
 מספר צאצאים:  1 
 פרופיל ב-IMDb
 
ג׳יימס פינלי רנסון השלישי (באנגלית: James Finley Ransone III; נולד ב-2 ביוני 1979) הוא שחקן קולנוע וטלוויזיה אמריקאי.
ביוגרפיה

בשנים 1993–1997 למד רנסון בבית הספר שניצר לאמנות וטכנולוגיה במרילנד. את קריירת המשחק שלו החל רנסון בשנת 2001 בסרט הקומי "האסטרונאוט האמריקני" (The American Astronaut).
תפקידיו הבולטים של רנסון הם זיגי סאבאטקה (Ziggy Sobotka) בעונה השנייה של סדרת הדרמה "הסמויה", קורפורל ג׳וש ריי במיני סדרה "דור מזוין" וטייט בסרטו של לארי קלארק "קן פארק".
בשנת 2011 שיחק במותחן האקשן "בן של אף אחד" לצד אל פצ'ינו וצ'נינג טייטום.
פילמוגרפיה נבחרת

| שנה | שם הסרט או הסדרה | דמות | הערות |
| --- | --- | --- | --- |
| 2001 | חוק וסדר האסטרונאוט האמריקני (The American Astronaut) אד | מארק דייל  גארי מורטון |  |
| 2002 | הסמויה | זיגי סאבאטקה |  |
| 2002 | קן פארק | טייט |  |
| 2005 | CSI | זאק קאפולה |  |
| 2006 | האיש שבפנים | סטיב-או |  |
| 2008 | ליל הבכורה דור מזוין | הבלש נאש  קורפורל ג׳וש ריי |  |
| 2009 | סוכן מחוק | דניס ברפילד | סדרת טלוויזיה |
| 2009 | The Perfect Age of Rock 'n' Roll | צ'יפ ג'נסון |  |
| 2011 | טרמיי (אנ') | ניק | סדרת טלוויזיה |
| 2011 | בן של אף אחד |  |  |
| 2012 | רוח זדונית | השוטר |  |
| 2012 | קיץ ברד הוק | קווין |  |
| 2013 | שבעה צעדים | ד"ר טום מלבי |  |
| 2013 | שמש שקרנית | דיימון קאליס | סדרת טלוויזיה |
| 2014 | קריסטי |  |  |
| 2014 | שוד ושבר | ז'אן פיליפס |  |
| 2015 | הגבר המושלם | וון קרדיגן |  |
| 2015 | העץ | ווייט |  |
| 2015 | Bloomin Mud Shuffle | לוני |  |
| 2016 | In a Valley of Violence | גילי מרטין |  |
| 2016 | בוש | אדי ארקנוקס | סדרת טלוויזיה |
| 2017 | ג'מיני | סטן |  |
| 2017 | It Happened in L.A. | היט |  |
| 2018 | המופע של אדי |  |  |
| 2018 | Write When You Get Work | סטיבן נובל |  |
| 2018 | המשימה הראשונה | ניק פלטשר | סדרת טלוויזיה |
| 2019 | מדינה שבויה | פטריק אליסון |  |
| 2019 | זה: חלק 2 | אדי קספבראק |  |
| 2020 | 50 מדינות של פחד | סבסטיאן קלפנר | סדרת טלוויזיה |
| 2020 | What We Found | סטיב מולר |  |
| 2021 | חוויה מתקנת | פי.ג'יי |  |
| 2022 | בלאק-פון | מקס |  |
Red Hat

| --- | --- |


 נתונים כלליים
 בורסה:  הבורסה לניירות ערך בניו יורק (11 באוגוסט 1999–10 ביולי 2019–RHT) 
 מייסדים:  בוב יאנג, מארק יואינג 
 תקופת הפעילות:  27 במרץ 1993 – הווה (31 שנים) 
 חברת אם:  IBM 
 חברות בנות:  StackRox  Red Hat צ'כיה  Red Hat גרמניה  Red Hat ישראל  Red Hat הממלכה המאוחדת 
 מיקום המטה:  ראלי 
 ענפי תעשייה:  תעשיית התוכנה 
 מוצרים עיקריים:  תוכנה, 389 Directory Server, Red Hat Enterprise Linux, פדורה, WildFly 
 שווי שוק:  24.19 מיליון דולר אוסטרלי (17 באוקטובר 2024)
 הכנסות:  2,411,803,000 דולר אמריקאי (נכון ל־2017) 
 רווח תפעולי:  623,000,000 דולר אמריקאי (נכון ל־2017) 
 רווח:  253,700,000 דולר אמריקאי (נכון ל־2017) 
 מנכ"ל:  מאט היקס 
 עובדים:  12,000 (נכון ל־31 באוגוסט 2017) 
  
 www.redhat.com
 
Red Hat (בעברית: רֶד הְאַט) היא חברת תוכנה אמריקאית רב לאומית. Red Hat היא חברת בת של IBM. מטה החברה ממוקם בראלי, קרוליינה הצפונית. החברה נוסדה בשנת 1993. החברה נחשבת לאחת מהחברות המובילות והגדולות בעולם בפתרונות תוכנה חופשית וקוד פתוח עבור ארגונים, והיא מפתחת ומפיצה את מערכת ההפעלה Red Hat Enterprise Linux (RHEL), מערכת הפעלה מבוססת לינוקס עבור שרתים וארגונים.
היסטוריה

בשנת 1993 הקים המייסד בוב יאנג את החברה ACC Corporation שעתידה להפוך לחברת Red Hat. החברה סיפקה קטלוג של עסקים שמכרו תוכנת לינוקס ויוניקס. בשנת 1994 המייסד השני, מארק יואינג, יצר הפצת לינוקס משלו וקרא לה Red Hat Linux על שם הכובע האדום מאוניברסיטת קורנל שקיבל במתנה מסבא שלו. בשנת 1995 יאנג קנה את העסק של יואינג. העסקים התמזגו לחברת התוכנה Red Hat על שם ההפצה של יואינג, ויאנג הפך למנכ"ל החברה.
בשנת 1999 בחודש אוגוסט החברה הפכה לחברה ציבורית. בחודש פברואר IBM הודיעה שתספק את מערכת ההפעלה של Red Hat עם השרתים והמחשבים שלה, כולל ThinkPad. בחודש אפריל גם דל התחילה לספק את מערכת ההפעלה של Red Hat עם השרתים שלה. בחודש נובמבר באותה שנה מתיו סזוליק התמנה למנכ"ל החברה.
בשנת 2000 החברה השיקה את השירות Red Hat Network עבור הלקוחות שלה עם השקת גרסה 7 של Red Hat Linux. השירות סיפק תיקונים, עדכונים, ובקרה מרוחקת למערכת ההפעלה שלה דרך האינטרנט.
בשנת 2002 בחודש פברואר המשרד הראשי של החברה עבר מדרהאם לקמפוס המרכזי של אוניברסיטת המדינה של קרוליינה הצפונית בראלי. בחודש מרץ באותה שנה החברה הציגה לראשונה את מערכת ההפעלה Red Hat Advanced Server שמאוחר יותר קיבלה את השם Red Hat Enterprise Linux. החברות דל ,IBM ,HP ואורקל הכריזו על תמיכה בה.
בשנת 2005 בחודש יוני החברה השיקה את הכנס הראשון שלה בניו אורלינס. בחודש דצמבר החברה נוספה למדד NASDAQ-100, ממד מאה החברות המובילות בבורסת נאסד"ק.
בשנת 2006 החברה הודיעה על כך שתשתף פעולה עם הארגון OLPC, ארגון ללא מטרות רווח. מטרת הארגון הייתה ליצור מחשב נייד זול ולספק עבור כל ילד בעולם גישה לתקשורת פתוחה, מקורות מידע פתוחים ולימודים פתוחים. בחודש דצמבר באותה שנה החברה עברה מהמסחר בנאסד"ק אל הבורסה לניירות ערך בניו יורק.[דרוש מקור]
בשנת 2009 בחודש יולי הוכללה מניית החברה במדד המניות S&P 500.[דרוש מקור]
בשנת 2011 החברה פיתחה את שפת התכנות Ceylon.[דרוש מקור]
בשנת 2012 החברה העבירה את המטה הראשי שלה לראלי בקרוליינה הצפונית. באותה שנה Red Hat הייתה חברת קוד פתוח הראשונה בהיסטוריה שחצתה מיליארד דולר בהכנסות.
בשנת 2015 החברה השיקה לראשונה את הפרס שלה לנשים חלוצות בקוד פתוח. באותה שנה החברה חצתה שני מיליארד דולר בהכנסות.
בשנת 2017 החברה הכריזה על המיזם Open Brand Project כדי לשנות את הסמלים המסחריים והזהות החזותית שלה.
בשנת 2018 בחודש אוקטובר חברת IBM הודיעה על רכישת Red Hat לפי שווי של כ־34 מיליארד דולר. החברה הפכה לחטיבה עצמאית בתוך IBM.
בשנת 2019 לאחר דיונים וסקרים בין מפתחי Red Hat שנערכו במיזם Open Brand Project משנת 2017, הוחלט ש"איש הצללים" יושמט מהסמליל החדש של החברה. הסמליל החדש הותאם למסכים קטנים של מכשירים ניידים.
בשנת 2020 החברה הודיעה על סיומו של פרויקט CentOS כהפצה קהילתית של RHEL, ובמקום זאת הפרויקט הפך לגרסת פיתוח של RHEL בשם CentOS Stream. השינויים במיזם CentOS עוררו ביקורת שלילית מהקהילה, וכתוצאה מכך הקהילה של CentOS יזמה הפצה חדשה בשם Rocky Linux שתמשיך את דרכה של CentOS.
היסטוריה > רכישות

החברה רכשה עשרות חברות ונכסים מחברות מאז שהוקמה.
| חברה | תאריך | הערות | מקור |
| --- | --- | --- | --- |
| Atomic Vision | 13 יולי 1999 | נרכשו נכסים מסוימים לעיצוב אתרים על מנת לשכלל את האתר של Red Hat. |  |
| Delix Computer GmbH | 30 יולי 1999 | רכישת נכסים. |  |
| Cygnus Solutions | 11 ינואר 2000 | נרכשה תמורת $674 מיליון. מפתחת GNU, GCC, GDB, Emacs, ומערכות משובצות. |  |
| Bluecurve | 26 מאי 2000 | נרכשה תמורת $33.9 מיליון. מפתחת מערכות לניטור ובדיקת זמן פעילות וביצועים בשרתי לינוקס. |  |
| WireSpeed Communication | 1 אוגוסט 2000 | נרכשה תמורת $30.5 מיליון. מפתחת מערכות משובצות. |  |
| Hell’s Kitchen Systems | 15 אוגוסט 2000 | נרכשה תמורת כ־$102 מיליון. מפתחת תשתיות למסחר אלקטרוני. |  |
| C2Net | 13 ספטמבר 2000 | נרכשה תמורת $42.7 מיליון. מפתחת בתחום SSL. |  |
| Akopia | 5 פברואר 2001 | מפתחת תשתיות למסחר אלקטרוני. |  |
| Planning Technologies | 28 פברואר 2001 | נרכשה תמורת $47 מיליון. חברה רב תחומית בפתרונות תוכנה חופשית וקוד פתוח. |  |
| ArsDigita | 11 פברואר 2002 | רכישת נכסים קטנה. זאת לאחר שהחברה נכשלה בניסיון להפוך את מוצריה לתוכנה רכושנית. |  |
| NOCpulse | 15 אוקטובר 2002 | מפתחת מערכות לניטור שרתים. |  |
| Sistina Software | 18 דצמבר 2003 | נרכשה תמורת $31 מיליון. מפתחת בתחום אחסון נתונים ומערכות קבצים. |  |
| אבטחת מידע של Netscape | 30 ספטמבר 2004 | רכישת נכסים תמורת פחות מ־$25 מיליון מחברת AOL. נרכשו פתרונות אבטחת מידע של הדפדפן Netscape. |  |
| JBoss | 5 יוני 2006 | נרכשה תמורת $350 מיליון. מפתחת תווכה. החברה הפכה לחטיבה בתוך Red Hat. |  |
| MetaMatrix | 6 יוני 2007 | נרכשו כל נכסיה של MetaMatrix לטובת הטכנולוגיה של JBoss. |  |
| Mobicents | 19 יולי 2007 | תשתית VoIP חופשית. |  |
| Amentra | 13 מרץ 2008 | חברת ייעוץ ויישום לפתרונות קוד פתוח. |  |
| Identyx | 4 יוני 2008 | מפתחת תוכנה לניהול זהויות. |  |
| Qumranet | 4 ספטמבר 2008 | נמכרה תמורת $107 מיליון. מפתחת KVM ווירטואליזציה. חברה ישראלית במקור. |  |
| Makara | 30 נובמבר 2010 | מפתחת טכנולוגיות ענן. נרכשה לטובת הפלטפורמה כשירות של Red Hat. |  |
| Gluster | 4 אוקטובר 2011 | ספקית תוכנה ופתרונות ל־Big data. |  |
| FuseSource | 27 יוני 2012 | ספקית לשילוב מערכות. |  |
| Polymita | 28 אוגוסט 2012 | נרכשה טכנולוגיה לניהול תהליכים עסקיים. |  |
| ManageIQ | 20 דצמבר 2012 | נרכשה תמורת $104 מיליון. מפתחת טכנולוגיה לניהול ענן. |  |
| פרויקט CentOS | 7 ינואר 2014 | הפצת לינוקס. |  |
| Inktank Storage | 30 אפריל 2014 | מפתחת פרויקט Ceph, טכנולוגיה חופשית לאחסון נתונים עבור שרתים. |  |
| eNovance | 18 יוני 2014 | נמכרה תמורת €70 מיליון. ספקית פתרונות OpenStack. |  |
| FeedHenry | 18 ספטמבר 2014 | מפתחת פלטפורמות לפיתוח אפליקציות. |  |
| Ansible | 16 אוקטובר 2015 | מפתחת טכנולוגיות לאוטומציה. |  |
| 3scale | 22 יוני 2016 | מפתחת טכנולוגיות לניהול ממשקי תכנות (API) |  |
| Codenvy | 25 מאי 2017 | סביבת פיתוח משולבת בענן. הטכנולוגיה נרכשה לטובת OpenShift. |  |
| Permabit | 31 יולי 2017 | נרכשו טכנולוגיות לאופטימיזציית אחסון נתונים וביטול כפילויות. |  |
| CoreOS | 30 ינואר 2018 | נרכשה תמורת $250 מיליון. מפתחת טכנולוגיות וירטואליזציה ברמת מערכת ההפעלה. |  |
| NooBaa | 28 נובמבר 2018 | נרכשה תמורת כ־$20 מיליון. מפתחת תוכנה לאחסון ענן. חברה ישראלית במקור. |  |
| StackRox | 7 ינואר 2021 | מפתחת טכנולוגיות וירטואליזציה ברמת מערכת ההפעלה. |  |
מוצרים עיקריים > Red Hat Enterprise Linux

Red Hat Enterprise Linux או בראשי תיבות RHEL היא הפצת לינוקס מסחרית של Red Hat עבור ארגונים. RHEL הושקה לראשונה בשנת 2002. RHEL שואבת את התוכנה היציבה שלה מפדורה, הפצת לינוקס נוספת בחסות Red Hat. ההפצה זמינה ללא מנוי עבור מפתחים בודדים. כל ההכשרות של Red Hat מתמקדות בפלטפורמה של RHEL. קוד המקור של ההפצה זמין באופן חופשי, אך Red Hat משתמשת ברישיון תוכנה נוקשה שאוסר על הפצת הסימנים המסחריים שלה, כגון התמיכה והמיתוג של Red Hat. לפיכך, ניתן להפיץ נגזרת של RHEL רק בתנאי להשמטת הסימנים המסחריים של Red Hat. דוגמה לכך הייתה הפצת הלינוקס CentOS.
מוצרים עיקריים > OpenShift

OpenShift היא משפחה של תוכנות ליצירה, להרצה ולניהול של אפליקציות מבוססות קונטיינרים. מוצר הדגל במשפחה זו הואOpenShift Container Platform. זוהי פלטפורמה כשירות לענן ההיברידי, המבוססת על Kubernetes, ושרצה מעל תשתית שעיקרה Red Hat Enterprise Linux.
מוצרים עיקריים > Ansible

Ansible (בעברית: אַנְסִיבֶּל) היא תוכנה לאוטומציה ואספקה של תשתיות, קונפיגורציה ועדכון של קונטיינרים ומכונות וירטואליות, ופריסת תוכנה. Ansible היא תוכנת קוד פתוח והיא מפותחת בפייתון. תכונותיה המרכזיות של Ansible הן:
ההנחיות לאוטומציה נעשות באופן הצהרתי בלבד באמצעות קובצי YAML הנקראים "playbook" (בניגוד לאוטומציה באמצעות שפות מעטפת או שפות תסריט).
האוטומציה מתבצעת באמצעות SSH, ולפיכך אין צורך להתקין אף רכיב של Ansible בקונטיינר או במכונה הווירטואלית.
Ansible יודעת לזהות את המצב הנתון של התשתית בכל קונטיינר או מכונה וירטואלית ובכך היא מונעת עבודה כפולה במהלך האוטומציה.
פרויקטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מפתחי Red Hat פעילים בפרויקטים שונים של תוכנה חופשית וקוד פתוח כגון X11, Gnome, PulseAudio, systemd, LibreOffice, KVM, ולינוקס. נכון לשנת 2018, מפתחי Red Hat תורמים קוד ליותר מ־450 פרויקטים מכל תחומי התוכנה הקיימים כיום.
CloudForms
Dogtail — כלי לבדיקת ממשקים גרפיים. תחילה הוא פותח בידי Red Hat, והוא מהווה תוכנה חופשית המופצת תחת הרישיון הציבורי הכללי של גנו. הוא כתוב בפייתון ומאפשר למפתחים ליצור ולבדוק את התכנות שלהם. Red Hat הכריזו על Dogtail בכנס שלהם בנאשוויל בשנת 2006.
פרויקט פדורה — מיזם הקוד הפתוח של פדורה, מערכת הפעלה מבוססת לינוקס. המיזם נתמך על ידי קהילה עצמאית וממומן על ידי Red Hat. המטרה של המיזם היא לקדם פיתוח תוכנה חופשית, ולהראות שחדשנות אפשרית בעזרת שימוש בתהליכים פתוחים ופורומים ציבוריים. הנהלת המיזם מניעה את הפרויקט קדימה, ההנהלה מורכבת ממנהלי הקהילה וחברי Red Hat, וקבוצה זו מנווטת את כיוון הפרויקט ופדורה. עובדי Red Hat עובדים על הקוד יחד עם חברי הקהילה והרבה מהחידושים של פרויקט פדורה מוצאים את דרכם לגרסות חדשות של Red Hat Enterprise Linux.
GNOME
KVM (ראשי תיבות: Kernel-based Virtual Machine)
LibreOffice
MRG (ראשי תיבות: Messaging Realtime Grid)
Opensource.com — אתר אינטרנט אקטואלי לענייני לינוקס, תוכנה חופשית, קוד פתוח, ופתרונות Red Hat. האתר הוקם בשנת 2010 וירש את העיתון של החברה, Red Hat Magazine שהוקם בשנת 2004. האתר ממומן ומתוחזק על ידי Red Hat.
OpenStack
PulseAudio
Red Hat Exchange
Red Hat Subscription Management
Red Hat SSO (ראשי תיבות: Single Sign On)
systemd
הכשרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

קנוניקל
מיזם גנו
לקריאה נוספת

קורין דגני, לכל עובד יש קול, באתר TheMarker‏, 16 בדצמבר 2018
קנאזווה

קנאזווה (ביפנית: 金沢市) היא עיר הבירה של מחוז אישיקווה שבחבל צ'ובו שביפן. העיר שוכנת לחופו של ים יפן, בחלק האמצעי של האי הונשו. אוכלוסיית העיר מונה 462,478 תושבים, נכון לשנת 2010.
היסטוריה

הפירוש המילולי של שם העיר הוא "ביצת הזהב", ומקורו באגדה אודות איכר שחיפש תפוחי אדמה באזור, אך תחת זאת מצא באדמה פיסות זהב.
במאה ה-15 נוסדה העיירה מסביב לטירת קנאזווה, אך שליטתו הריכוזית של השוגון ממקום מושבו בקיוטו נחלשה והשליטים המקומיים צברו כוח רב והקימו לעצמם פייף. באותה עת פעל באזור כומר בודהיסטי בשם רניו, שהשתייך לזרם ג'ודו שינשו וסחף אחריו סמוראים ואיכרים כאחד, וצבר כוח פוליטי. לאחר מותו של השליט המקומי ב-1488 החל שלטון איכרים בני ג'ודו שינשו, שנמשך מאה שנים ונקרא "ממלכת האיכרים". מרכז השלטון היה ברכס קודצונו, מקום שהיה מוקף בנהרות משני עבריו, וסביב מרכז שלטון\דתי זה התפתחה עיירה נפרדת שהוקפה בחומה.
בשנת 1580 תקף אחד מהגנרלים של אודה נובונאגה את ממלכת האיכרים וכבש אותה, והפך את העיירה לבסיס צבאי. אולם, שלוש שנים לאחר מכן כבש את האזור טויוטומי הידיושי בעזרתו של מאדה טושיאיאה, והאחרון קיבל את השליטה באזור. טושיאיאה נפטר ב-1599 ובנו ירש אותו, ותחת שליטתו שגשגה העיירה, והמחוז כולו היה העשיר ביותר ביפן, מלבד אלה שבשליטת השוגון. השגשוג הכלכלי הביא לגידול מהיר מאוד באוכלוסייה, וכתוצאה מכך נבנו בעיר רבעים חדשים במהירות כדי לספק את הצורך במגורים של התושבים החדשים, ועד היום מאפיין את העיר העתיקה רחובות צפופים וחסרי סדר ברור.
בתקופת מייג'י הלאימה יפן את כל הטירות העתיקות ביפן. מכיוון שסימלו עידן פאודלי, וככזה – מפגר, הרסה הממשלה טירות רבות. טירת קנאזווה הפכה לבסיס צבאי, וחלקים ממנה נהרסו כדי לפנות מקום למבנים צבאיים, והצבא היפני הקיסרי החזיק בטירה עד סוף מלחמת העולם השנייה. לאחר מכן שימשה הטירה את אוניברסיטת קנאזווה, וכיום היא משמשת פארק ציבורי.
העיר קנאזווה המודרנית נוסדה ב-1 באפריל 1889, לאחר ביטול שיטת ההאן ויצירת מחוזות יפן. על אף הימצאות מפקדת הדיוויזיה התשיעית של הצבא היפני הקיסרי בעיר, לא הפציצו אותה בעלות הברית בזמן מלחמת העולם השנייה, ולכן רבים ממבניה ההיסטוריה שרדו תקופה זו. ב-25 במרץ 2007 רעידת אדמה בעוצמה 6.9 בסולם ריכטר הכתה בחוף חצי האי נוטו (אנ') שבמחוז.
גאוגרפיה

קנאזווה שוכנת לחופו של ים יפן, והיא גובלת בחצי האי נוטו, באלפים היפניים ובפארק הלאומי האקוסן. העיר שוכנת בין הנהרות סאי ואסאנו.
גאוגרפיה > אקלים

בקנאזווה שורר אקלים ממוזג אך גשום. בממוצע שוררים בעיר 73% לחות, ו-193 ימי גשם בשנה בממוצע. העונה הגשומה ביותר בחודשי הסתיו והחורף, ובחודשי הקיץ הטמפרטורות מגיעות ל-25 מעלות צלזיוס.
| אקלים בקנאזווה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בקנאזווה> ינואר.6.8.0.9.269.6 | אקלים בקנאזווה> פברואר.7.3.0.7.171.9 | אקלים בקנאזווה> מרץ.11.0.3.0.159.2 | אקלים בקנאזווה> אפריל.16.9.8.2.136.9 | אקלים בקנאזווה> מאי.21.6.13.1.155.2 | אקלים בקנאזווה> יוני.25.0.18.0.185.1 | אקלים בקנאזווה> יולי.28.8.22.3.231.9 | אקלים בקנאזווה> אוגוסט.30.9.23.7.139.2 | אקלים בקנאזווה> ספטמבר.26.6.19.5.225.5 | אקלים בקנאזווה> אוקטובר.21.3.13.3.177.4 | אקלים בקנאזווה> נובמבר.15.5.7.7.264.9 | אקלים בקנאזווה> דצמבר.10.2.-3.4.282.1 | אקלים בקנאזווה> שנה.18.5.11.2.2,398.9 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: סוכנות המטאורלוגיה היפנית
נקודות עניין

קנאזווה היא אחת מהערים היחידות ביפן עליהן חס פיקוד המפציצים האמריקני באוקיינוס השקט בזמן מלחמת העולם השנייה, וכתוצאה מכך שרדה מרבית הארכיטקטורה המסורתית של העיר, ועברה שימור.
גן קנרוקואן הוא אחד האתרים המפורסמים ביותר בקנאזווה. במקור שימש קנרוקואן בתור הגן החיצוני של טירת קנאזווה, והוא נפתח לציבור הרחב ב-1875. הגן נחשב לאחד משלושת הגנים היפנים ביותר ביפן, והוא מלא בעצים מסוגים שונים, בריכות, מפלים ופרחים, ושטחו 100 מטרים רבועים.
מחוץ לקנרוקואן שוכן אישיקווה-מון, השער האחורי של טירת קנאזווה. הטירה המקורית נהרסה ברובה בשריפה ב-1888, אך במסגרת עבודות שיפוץ נרחבות נבנו מחדש חלקים מהטירה.
בעיר קיימים רובע גיישות ורובע סמוראים, ובהם נשתמרו בתי תה ובתי מגורים מתקופת אדו. ברובע נשמרה הארכיטקטורה היפנית המסורתית בבתי הדו-קומתיים ובחזיתות העשויות עץ.
ערים תאומות

לקנאזווה יחסי ערים תאומות עם:
ארצות הברית באפלו, ניו יורק, ארצות הברית
ברזיל פורטו אלגרה, ריו גראנדה דו סול, ברזיל
רוסיה אירקוטסק, אירקוטסק, רוסיה
בלגיה גנט, פלנדריה המזרחית, בלגיה
צרפת נאנסי, מרת ומוזל, צרפת
הרפובליקה העממית של סין סוג'ואו, ג'יאנגסו, הרפובליקה העממית של סין
קוריאה הדרומית ג'ונג'ו, צפון צ'אלה, קוריאה הדרומית